Conqueritur de mora regis
Horrida saevit hyems, et adhuc, rex inclyte, bellas,
   excutiunt densae, nec tibi tela, nives.
ipsos triste gelu vaginis detinet enses,
   nec possunt rigidae, frena movere, manus.
tu tamen et pugnas misces et moenia frangis,
   tantum vel Martis, vel genitoris habes.
otia iam placeant; castris mox rite locandis,
   commodiora novi tempora veris erunt.
Versek